Document ID: /roh_data/filtered/fineweb-2-filterrobots_roh.jsonl.gz/16746

Bilantscha da program 2014
Ir enavant. L’onn 2014 han chasas da medias enturn tut il globus gì da realisar defi nitivamain, che l’avegnir ha cumenzà per la branscha da medias. Models da ga settas, radios u televisiuns ch’han funcziunà durant decennis na funcziuneschan betg pli. Medias vegnan consumadas pli e pli sin smartphones e tablets, infurmaziuns vegnan derasadas tras medias socialas, sco Facebook u Twitter. Novitads tschertga il public online, la televisiun classica è daventada in medium da divertiment e recreaziun. Strategias da resistenza cunter quests svilups na portan nagut. L’unica resposta sin quests svilups è la via da l’innovaziun, da la creativitad, la via che s’orientescha enavant e betg enavos.